****

**METODOLOŠKO UPUTSTVO**

**MJESEČNO ISTRAŽIVANJE O PRODAJI PROIZVODA POLJOPRIVREDE I RIBARSTVA IZ VLASTITE PROIZVODNJE POLJOPRIVREDNIH POSLOVNIH SUBJEKATA I ZEMLJORADNIČKIH ZADRUGA (TRG-33)**

**SARAJEVO, 2017.**

**Izdavač: Federalni zavod za statistiku, Zelenih beretki 26, 71000 Sarajevo**

Telefon/Faks: +387 33 20 64 52

Elektronska pošta/E-mail: fedstat@fzs.ba

Internetska stranica/Web site: http//www.fzs.ba

**Odgovara: Doc. dr. Emir Kremić, direktor**

**Metodološke osnove pripremili:** Sanja Ambrožić, pomoćnik direktora za sektor poslovnih statistika

 Fehrija Mehić, šef u Odsjeku za statistiku poljoprivrede, šumarstva, ribarstva i okoliša

 Damir Omanović, viši stručni saradnik za statistiku poljoprivrede, poljoprivrednih cijena i okoliša u poljoprivredi

**Molimo korisnike da prilikom korišćenja podataka navedu izvor**

**PREDGOVOR**

Federalni zavod za statistiku objavljuje metodologiju za „Mjesečni izvještaj o prodaji proizvoda poljoprivrede i ribarstva iz vlastite proizvodnje poljoprivrednih poslovnih subjekata i zemljoradničkih zadruga (TRG-33)“.

Federalni zavod za statistiku ulaže velike napore s ciljem razvoja modernog statističkog sistema. Ovo metodološko uputstvo namijenjeno je svim korisnicima koje zanima način provođenja istraživanja. To se prije svega odnosi na domaće institucije i korisnike statističkih podataka, kao što su donosioci odluka, poslovni subjekti, istraživačke ustanove i šira javnost, kao i ključni korisnici u EU i ostalim međunarodnim organizacijama. Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

Sadržaj

[1. PRAVNI OSNOV 5](#_Toc478024068)

[2. METODOLOŠKE OSNOVE 5](#_Toc478024069)

[2.1 CILj I SADRŽAJ 5](#_Toc478024070)

[2.2 JEDINICE POSMATRANjA/PROMATRANJA 6](#_Toc478024071)

[2.3 OBUHVAT ISTRAŽIVANJA (JEDINICE POSMATRANJA) 6](#_Toc478024072)

[2.4 METOD 6](#_Toc478024073)

[2.5 ROKOVI ZA PRIKUPLjANjE PODATAKA 6](#_Toc478024074)

[2.6 IZVORI ZA PRIKUPLjANjE PODATAKA 6](#_Toc478024075)

[3. DEFINICIJE 6](#_Toc478024076)

[3.1 OSNOVNI POJMOVI 6](#_Toc478024077)

[4. ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI 7](#_Toc478024078)

[5. INSTRUMENTARIJ 7](#_Toc478024079)

[5.1 UPITNIK 7](#_Toc478024080)

[5.2 UPUTSTVO ZA POPUNjAVANjE UPITNIKA 7](#_Toc478024081)

[6. PUBLIKOVANjE/PUBLICIRANJE PODATAKA 7](#_Toc478024082)

## 1. PRAVNI OSNOV

Statističko istraživanje, Mjesečni izvještaj o prodaji proizvoda poljoprivrede i ribarstva iz vlastite proizvodnje poljoprivrednih poslovnih subjekata i zemljoradničkih zadruga (TRG-33) se sprovodi u skladu sa Zakonom o statistici u Federaciji BiH ("Službene novine FBiH", br. 63/3 i 9/09) i Godišnjim planom o provođenja statističkih istraživanja od interesa za Federaciju Bosne i Hercegovine.

## 2. METODOLOŠKE OSNOVE

## 2.1 CILj I SADRŽAJ

Cilj istraživanja je da se obezbijede podaci o prodaji poljoprivrednih proizvoda i ribarstva iz vlastite proizvodnje prema teritoriji na kojoj je izvršena proizvodnja, izražena u količini i vrijednosti. U tu svrhu ovim izvještajem se prikupljaju sljedeći podaci za poljoprivredne proizvode, odnosno grupe proizvoda:

1. Količina prodatih poljoprivrednih proizvoda sopstvene proizvodnje u toku izvještajnog perioda,

2. Vrijednost prodatih poljoprivrednih proizvoda sopstvene proizvodnje u toku izvještajnog perioda,

3. Prosječna cijena po jedinici mjere prodatih poljoprivrednih proizvoda sopstvene proizvodnje u toku izvještajnog perioda.

Rezultati dobijeni na osnovu ovog istraživanja se koriste za dobivanje podataka o prodatim količinama, vrijednostima i prosječnim cijenama poljoprivrednih proizvoda za potrebe nacionalnih računa, izračunavanje indeksa fizičkog obima poljoprivredne proizvodnje, ekonomskih računa u poljoprivredi i indeksa cijena poljoprivrednih proizvoda.

## 2.2 JEDINICE POSMATRANjA/PROMATRANJA

Ovim istraživanjima prikupljaju se podaci o otkupu i prodaji poljoprivrednih proizvoda: količina (u tonama, hilj. kom., hilj. lit), vrijednost (u KM) i prosječne cijene (u KM) poljoprivrednih proizvoda za referentni mjesec. Jedinice posmatranja su poslovni subjekti-pravne osobe i dijelovi poslovnih osoba koji prodaju vlastite/sopstvene poljoprivredne proizvode neposredno na tržištu.

## 2.3 OBUHVAT ISTRAŽIVANJA (JEDINICE POSMATRANJA)

Izvještajne jedinice za mjesečni izvještaj o prodaji poljoprivrednih proizvoda vlastite proizvodnje poslovnih subjekata i zemljoradničkih zadruga (obrazac TRG-33) su poslovni subjekti i dijelovi poslovnih subjekata razvrstani u područje A (Poljoprivreda, šumarstvo i ribolov) prema KD BiH 2010. Adresar izvještajnih jedinica za ovaj izvještaj formira se na osnovu Statističkog poslovnog registra (SPR).

## 2.4 METOD

Prikupljanje podataka provodi se izvještajnim metodom tj. obracsem. Svaka izvještajna jedinica na obrascu, na osnovu svoje poslovne evidencije dokumentacije, upisuje količine, vrijednost i prosječnu cijenu po jedinici mjere prodatih poljoprivrednih proizvoda. Izvještajne jedinice dostavljaju podatke za sve svoje poslovne jedinice. Izvještavanje se provodi u mjesečnoj periodici.

## 2.5 ROKOVI ZA PRIKUPLjANjE PODATAKA

Izvještajne jedinice, popunjene obrasce dostavljaju Kantonalnim službama za statistiku Federalnog zavoda za statistiku Federacije Bosne i Hercegovine. Rok za dostavu upitnika izvještajnim jedinicama je 5 dana po isteku izvještajnog mjeseca. Službe za statistiku FZS prekontrolisane izvještaje dostavljaju 10 dana po isteku izvještajnog mjeseca Federalnom zavodu za statistiku u Sarajvu. Rok za izradu saopćenja je 25 dana po isteku referentnog mjeseca.

## 2.6 IZVORI ZA PRIKUPLjANjE PODATAKA

Izvori za sastavljanje izvještaja su knjigovodstvena i druga dokumentacija kojom raspolažu izvještajne jedinice koje sastavljaju izvještaje.

##

## 3. DEFINICIJE

## 3.1 OSNOVNI POJMOVI

Pod prodajom proizvoda poljoprivrede i ribarstva podrazumijeva se prodaja proizvoda iz vlastite proizvodnje pravnih lica, ostvarena na osnovu slobodne ponude i tražnje.

Pod vrijednošću prodaje poljoprivrednih proizvoda sopstvene proizvodnje podrazumijeva se vrijednost koju poslovni subjekti i njihovi dijelovi dobijaju za prodaju poljoprivrednih proizvoda iz sopstvene proizvodnje.

U vrijednost prodatih proizvoda uključuju se svi troškovi oko pripreme proizvoda za isporuku do mjesta utovara (sortiranje, pakiranje i sl.). Vrijednost prodaje ne sadrži PDV naknadu, kao i subvencije, premije i regrese. Iz vrijednosti prodaje isključeni su troškovi prevoza do magacina kupca, kao i ambalaže koja se vraća.

Prosječne prodajne cijene poljoprivrednih proizvoda izračunate su na osnovu podataka o količinama i vrijednosti poljoprivrednih proizvoda prodatih od porodičnih gazdinstava.

##

# ORGANIZACIJA SPROVOĐENjA I ORGANI ZA SPROVOĐENjE STATISTIČKE AKTIVNOSTI

U pripremama i provođenju ove statističke aktivnosti učestvuju Federalni zavod za statistiku FBiH – Odjeljenje za statistiku poljoprivrede, šumarstva i ribarstva i sve Kantonalne službe Federalnog zavoda za statistiku Federacije Bosne i Hercegovine.

Federalni zavod za statistiku Federacije Bosne i Hercegovine, odnosno Odjeljenje za statistiku poljoprivrede, šumarstva, ribarstva i okoliša na bazi utvrđene metodologije, sastavlja uputstva za organizaciju i provođenje aktivnosti, štampa obrasce i uputstva neophodna za realizaciju aktivnosti, dostavlja informacije za ažuriranje adresara, dostavlja obrasce izvještajnim jedinicama preko Kantonalnih odjeljenja Federalnog zavoda za statistiku FBiH, vrši kontrolu izvještaja – ispravnost podataka, obrađuje i unosi podatke i objavljuje rezultate statističkog istraživanja. Kantonalne službe Federalnog zavoda za statistiku Federacije BiH dostavljaju upitnike izvještajnim jedinicama, pružaju pomoć izvještajnim jedinicama kod sastavljanja izvještaja i prikupljaju izvještaje.

## 5. INSTRUMENTARIJ

## 5.1 UPITNIK

Za provođenje mjesečnog istraživanja o prodaji proizvoda poljoprivrede i ribarstva iz vlastite proizvodnje poljoprivrednih poslovnih subjekata i zemljoradničkih zadruga koristi se Mjesečni izvještaj o prodaji proizvoda poljoprivrede i ribarstva iz vlastite proizvodnje poljoprivrednih poslovnih subjekata i zemljoradničkih zadruga (TRG-33).

## 5.2 UPUTSTVO ZA POPUNjAVANjE UPITNIKA

Uputstvo za popunjavanje izvještaja o prodaji proizvoda poljoprivrede i ribarstva iz vlastite proizvodnje poljoprivrednih poslovnih subjekata i zemljoradničkih zadruga (TRG-33) dato je u okviru upitnika.

## 6. PUBLIKOVANjE/PUBLICIRANJE PODATAKA

1. Saopćenje/Saopštenje – Prodaja i otkup poljoprivrednih proizvoda u Federaciji BiH

2. Mjesečni statistički pregled Federacije Bosne i Hercegovine

3. Statistički godišnjak Federacije Bosne i Hercegovine

4. Web stranica Federalnog zavoda za statistiku FBiH [www.fzs.ba](http://www.fzs.ba)